CELEX: 62019TN0521
Language: da
Date: 2019-07-19 00:00:00
Title: Sag T-521/19: Sag anlagt den 19. juli 2019 — Haswani mod Rådet

9.9.2019   
            
            
               DA
            
            
               Den Europæiske Unions Tidende
            
            
               C 305/67
            
         
      Sag anlagt den 19. juli 2019 — Haswani mod Rådet
      (Sag T-521/19)
      (2019/C 305/77)
      Processprog: fransk
      
         Parter
      
      
         Sagsøger: George Haswani (Yabroud, Syrien) (ved advokat G. Karouni)
      
         Sagsøgt: Rådet for Den Europæiske Union
      
         Sagsøgerens påstande
      
      
                  —
               
               
                  Rådets afgørelse (FUSP) 2016/850 af 27. maj 2016 om ændring af afgørelse 2013/255/FUSP om restriktive foranstaltninger over for Syrien annulleres.
               
            
                  —
               
               
                  Rådets gennemførelsesforordning (EU) 2016/840 af 27. maj 2016 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien annulleres.
               
            
                  —
               
               
                  Rådets afgørelse (FUSP) 2017/917 af 29. maj 2017 om ændring af afgørelse 2013/255/FUSP om restriktive foranstaltninger over for Syrien annulleres.
               
            
                  —
               
               
                  Rådets gennemførelsesforordning (EU) 2017/907 af 29. maj 2017 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien annulleres.
               
            
                  —
               
               
                  Rådets gennemførelsesafgørelse (FUSP) 2017/1245 af 10. juli 2017 om gennemførelse af afgørelse 2013/255/FUSP om restriktive foranstaltninger over for Syrien annulleres.
               
            
                  —
               
               
                  Rådets gennemførelsesforordning (EU) 2017/1241 af 10. juli 2017 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien annulleres.
               
            
                  —
               
               
                  Rådets afgørelse (FUSP) 2018/778 af 28. maj 2018 om ændring af afgørelse 2013/255/FUSP om restriktive foranstaltninger over for Syrien annulleres.
               
            
                  —
               
               
                  Rådets gennemførelsesforordning (EU) 2018/774 af 28. maj 2018 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien annulleres.
               
            
                  —
               
               
                  Rådets afgørelse (FUSP) 2019/806 af 17. maj 2019 om ændring af afgørelse 2013/255/FUSP om restriktive foranstaltninger over for Syrien annulleres.
               
            
                  —
               
               
                  Rådets gennemførelsesforordning (EU) 2019/798 af 17. maj 2019 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien annulleres.
               
            
                  —
               
               
                  Heraf følger:
                  
                              —
                           
                           
                              Det fastslås, at George Haswanis navn skal slettes fra bilagene til de ovennævnte retsakter.
                           
                        
                              —
                           
                           
                              Rådet tilpligtes at betale et beløb på 100 000 EUR for den ikke-økonomiske skade, som sagsøgeren har lidt.
                           
                        
                              —
                           
                           
                              Rådet tilpligtes at bære sine egne omkostninger og betale de omkostninger, som sagsøgeren kan godtgøre at have afholdt under retssagen.
                           
                        
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fire anbringender.
      
                  1.
               
               
                  Første anbringende om tilsidesættelse af begrundelsespligten i henhold til artikel 296, stk. 2, TEUF. Sagsøgeren kar kritiseret Rådet for Den Europæiske Union for at have stillet sig tilfreds med nogle vage og generelle betragtninger, uden specifikt og konkret at angive grundene til, at det ved udøvelsen af sin skønsbeføjelse har fundet, at sagsøgeren bør være omfattet af de omhandlede restriktive foranstaltninger. Rådet har således ikke anført noget konkret eller objektivt forhold, som kan lægges sagsøgeren til last, og som kan begrunde de omhandlede foranstaltninger.
               
            
                  2.
               
               
                  Andet anbringende om, at proportionalitetsprincippet er blevet tilsidesat som følge af en tilsidesættelse af de grundlæggende rettigheder. Sagsøgeren har gjort gældende, at den omtvistede foranstaltning skal erklæres ugyldig, idet den ikke står i rimeligt forhold til det erklærede formål og udgør et uforholdsmæssigt indgreb i friheden til at oprette og drive egen virksomhed samt ejendomsretten, der er sikret ved henholdsvis artikel 16 og 17 i Den Europæiske Unions charter om grundlæggende rettigheder. Misforholdet følger af den omstændighed, at foranstaltningen tager sigte på enhver indflydelsesrig økonomisk aktivitet uden noget andet kriterium.
               
            
                  3.
               
               
                  Tredje anbringende om et åbenbart urigtigt skøn og manglende bevis. Ifølge fast retspraksis indebærer den effektive domstolsprøvelse, som er sikret i chartrets artikel 47, bl.a., at Unionens retsinstanser i forbindelse med prøvelsen af, om begrundelsen for afgørelsen om at opføre en bestemt persons navn på listen over personer, der er omfattet af sanktionerne, skal sikre sig, at denne afgørelse er baseret på et tilstrækkeligt solidt faktuelt grundlag. Ifølge sagsøgeren skal det, som Rådet har hævdet, om såvel »tætte forbindelser til regimet«, som det hævdede vedrørende en angivelig rolle som formidler i aftaler vedrørende regimets køb af olie fra ISIL, afvises endeligt, idet det savner ethvert grundlag og er uden ethvert faktuelt grundlag til støtte herfor.
               
            
                  4.
               
               
                  Fjerde anbringende vedrører erstatningskravet, for så vidt som tilregnelsen af visse alvorlige faktiske forhold, der ikke er godtgjort, udsætter sagsøgeren og hans familie for fare, hvilket illustreres af omfanget af den lidte skade, som begrunder hans erstatningskrav.